**Тазалық - саулық кепілі**

**Тақырыбы:** Тазалық –саулық кепілі.

**Мақсаты:** мәдени-гигиеналық дағдылардың маңыздылығы туралы

білімдерін бекіту. Өз-өзіне қызмет көрсете алу және

салауатты өмір салтын ұстанып, күн тәртібінің сақталуы

туралы білім беру. Тазалыққа, ұқыптылыққа баулу.

**Заттың дамыту ортасы:** тазалыққа керекті заттардың суреттері ( сабын, сүлгі, тарақ, тіс щеткасы, тіс пастасы) үн таспа, колбамен су, бояу, банер.

**Блингвалды сыңары:** тазалық- чистота, сабын-мыло, сүлгі-полотенце, тіс пастасы-зубная паста, тіс щеткасы-зубная щетка, табиғат-природа.

**Сөздік жұмыс:** Дені саудың- жаны сау. Салауатты өмір салты.

|  |  |  |
| --- | --- | --- |
| Әрекеттер кезеңі | Тәрбиешінің әрекеті | Балалардың әрекеті |
| дәлелді түрткі болатын | Жарқырап күн ашылды,  Айналаға гүл шашылды.  Біз нәзік қыздармыз,  Біз ержүрек ұлдармыз.  Көк аспанда күн күлсін,  Бірге жүрсін бүлдіршін.  Қыз қолында гүл тұрсын,  Ер қолында ту тұрсын.  Қайырлы таң балалар,  Қайырлы таң әпкилер. | Балалар көтеріңкі көңіл-күймен сәлемдеседі. |
| Ұйымдас тыру іздестірушісі  Рефлексті коррекция | Балалар бүгінгі біздің оқу іс-әрекетіміз тақырыбы «тазалық-саулық кепілі».  Біз бүгін тазалық дегеніміз не? Не таза болу керек?дені сау адам қандай болады? деген сұрақтарға жауап іздейміз.  Тазалық ең алдымен адамның жеке басының тазалығы жатады. Оған күнделікті әрекеттерге күн тәртібін белгілеп сол бойынша жұмыс жасасақ біз таза да үлгілі бала бола аламыз. Ол үшін таңертең ұйқымыздан оянғаннан кейін беті қолымызды тазалап жуып, тісімізді арнайы тіс пастасымен тіс щеткасымен жуып, ұйқыашар жаттығуын жасау керек және осы әрекеттерді күнделікті әдетке айналдыратын болсақ, біздің деніміз сау болып өседі. Балалар енді мен сендерге жұмбақ жасырайын, шешуін табуға тырысыңдар.  Ертемен күнде сен, қолыңа суйкесең.  Кетіп кір ласың, тап-таза боласың  Бұл не?  Шомылған баланы аймалап алады,  Сүртеді қолыңды, сүртеді жоныңды.  Бұл не?  Сонымен қатар адамның бойында дене тазалығымен қатар ой тазалығы болуы керек. Ой тазалығы дегеніміз- адам тек өзіне жақсылық жасап қана қоймай, өзгеге де жақсылық жасай білуі керек. Ешкімді ренжітпей, кішіге қамқор бола білу керек. Нәзік жанды қыздарды қорғап жүруіміз керек. Ойымыз таза болса айналаны қоршаған орта табиғатты да ластамаймыз. Балалар қараңдаршы менің қолымда колбада таза су бар, оған мен көк бояуды қосайын су көк түске боялды, бұл біздің мөлдір суымыз, енді осы мөлдір суға қара бояуды қоссам, су лайланып нашар түске енді. Міне балалар табиғатқа да қамқар керек екен. Біздің мөлдір, таза суымызға қоқыс, қалдық суларды төгетін болсақ таза суымыз лас суға айналады екен. Сондықтан біз өз бойымызды ғана емес, сонымен қатар табиғат тазалығында сақтай білуіміз керек. Балалар мына видео көрініске қарап шығып, өз ойларыңды айтыңдар. Тазалық жайында бидео сюжетті көрсету және балалардың ойын тыңдау. Мына қыздың жасаған ісін дұрыстайсыңдар ма? Жоқ, әрине. Біз табиғатқа қоқыс, жеген тәттілеріміздің қабығын тастаймыз ба? Оны қайда салуымыз керек?  **Ы.Алтынсариннің «салақтың» әңгімесі. Оқу, талдау, аяқтау.**  Педогог әңгімені «Кәрімнің іші бүрісіп ауыра бастапты...» деген тұсында тоқтатып, әңгіменің соңын балалардың өздеріне аяқтатуға мүмкіндік береді.  -Қалай ойлайсыңдар, Кәрімнің іші неге ауырды?  -Кәрім сауыққан соң қандай ойға келді?  «Кәрім сауыққаннан соң тәннің- тұла бойының, денесінің тазалығын сақтау өте маңызды екенін түсінеді. Жеке бастың тазалығын –гигиена деп атайды». Гигиена жайында түсінікті балабақшаның медбикесі Байділдаева Айсәуле толықтырады.  **Сергіту сәті:**  Сабындадық құлақты,  атқан шақта жаңа таң.  Міне қандай қолымыз,  Міне қандай алақан.  Соқтық міне алақан,аяғымыз билейді  Қуанғанда алақан алақанға тимейді. | (сабын)  (сүлгі, орамал)  Балалар өз ойларын айтады, табиғатты таза ұстап, қорғау керек тб.  Жоқ. Тастамаймыз. Арнайы шелекке саламыз.  Балалар мұқият тыңдайды.  Балалар қимылмен орындайды. |

**Күтілетін нәтиже**

**Біз не білдік?**

* Күн тәртібін сақтау денсаулыққа пайдалы.
* Адамның тек қана тәні таза болмауы керек , оның ойы да, жаны да таза болуы керек.
* Тазалық болған жерде денсаулық болады. Таза жүруге әдеттен.

**Дәрумендер досымыз**

**Тәрбиелік:** Балаларға пайдалы көкөніс жемістер туралы, пайдалы дәрумендер туралы түсінік беру, тәрбиелеу

**Білімділік:**  Адам ағзасына пайжалы дәрумендер туралы, тиімді дұрыс тамақтану туралы білімдерін кеңейту.

**Дамытушылық:**  дәрумендер аурулардан сақтануға көмектесетінін, жемістер мен көкөністер дәруменге бай екенін айтып, ой-өрістерін дамыту.